paragraph_text: Malo dobrih ljudi (eng. A Few Good Men) je američka sudska drama snimljena 1992. godine. Redatelj filma je Rob Reiner, a u glavnim ulogama se pojavljuju Tom Cruise, Jack Nicholson i Demi Moore. Film je adaptacija istoimenog kazališnog komada autora Aarona Sorkina koji je sam napisao i scenarij. Radnja filma fokusirana je na sudski proces dvojice američkih Marinaca koji su optuženi za ubojstvo kolege kao i na njihovog odvjetnika koji marljivo radi na slučaju kako bi ih oslobodio optužbi.